**Notă informativă**

**la proiectul de lege pentru modificarea unor acte normative**

**(ce vizează politica fiscală și vamală)**

|  |
| --- |
| **1. Denumirea autorului şi, după caz, a participanților la elaborarea proiectului** |
| Prezentul proiect de lege este elaborat de către Ministerul Finanțelor, de comun cu Serviciul Vamal. |
| **2. Condițiile ce au impus elaborarea proiectului de act normativ şi finalităţile urmărite** |
| Republica Moldova prin art.201 din ACORD DE ASOCIERE între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, și-a asumat angajamentul armonizării legislației vamale la REGULAMENTUL (UE) NR. 952/2013 AL PARLAMENTULUI EUROPEAN ȘI AL CONSILIULUI din 9 octombrie 2013 de stabilire a Codului vamal al Uniunii.La 23 iunie 2022, Consiliul European a recunoscut perspectiva europeană a Republicii Moldova și a decis să-i acorde statutul de țară candidată pentru aderare la Uniunea Europeană, fapt ce impune depunerea unui efort sporit în accelerarea proceselor de armonizare aprofundată a legislației naționale, inclusiv vamale.Un pas important în acest sens a fost adoptarea noului Cod vamal nr.95/2021, obiectivul căruia a fost uniformizarea și armonizarea legislației vamale. În continuare pentru a asigura o armonizare deplină a legislației vamale se impune necesitatea efectuării unor modificări suplimentare la Cod vamal nr.95/2021, ce ar asigura o armonizare aprofundată cu legislația UE. Adoptarea modificărilor propuse vor asigura continuarea procesului de armonizare a legislației vamale și facilitarea procesului de integrare în piața comună a Uniunii Europene. Aceasta din urmă va facilita dezvoltarea în continuare a comerțului internațional, în special cu Uniunea Europeană, prin simplificarea și standardizarea proceselor în domeniul vamal. Totodată, în vederea asigurării încadrării prevederilor Codului vamal în cadrul normativ actual se impune necesară și ajustarea: Codul contravențional al Republicii Moldova nr.218/2008, Codul de executare al Republicii Moldova nr.443/2004, Legea privind reglementarea prin autorizare a activității de întreprinzător nr.160/2011 și a Legii nr.172/2023 pentru modificarea unor acte normative.Respectiv, întru aplicarea uniformă a prevederilor din prezentul proiect de lege și acordarea acestora cu reglementările Codului vamal nr.95/2021, se impune necesar asigurarea intrării în vigoare a acestuia la data de 1ianuarie 2024.  |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
|  Proiectul de lege are drept scop ajustarea prevederilor Codului fiscal nr.1163/1997 în vederea perfecționării reglementărilor acestuia, precum și în vederea asigurarea armonizării depline a legislaţiei vamale (Codul vamal nr.95/2021) cu legislaţia Uniunii Europene, și anume:1. REGULAMENTUL (UE) NR. 952/2013 AL PARLAMENTULUI EUROPEAN ȘI AL CONSILIULUI din 9 octombrie 2013 de stabilire a Codului vamal al Uniunii (în continuare - Codul vamal al Uniunii);
2. REGULAMENTUL (CE) NR. 1186/2009 AL CONSILIULUI din 16 noiembrie 2009

de instituire a unui regim comunitar de scutiri de taxe vamale. |
| **4. Principalele prevederi ale proiectului şi evidenţierea elementelor noi** |
| Proiectul de lege prevede norme de modificare a următoarelor acte normative:1. Codul fiscal nr.1163/1997.
2. Codul de executare al Republicii Moldova nr.443/2004.
3. Codul contravențional al Republicii Moldova nr.218/2008.
4. Legea nr.160/2011 privind reglementarea prin autorizare a activității de întreprinzător.
5. Codul vamal nr.95/2021.
6. Legea nr.356/2022 pentru modificarea unor acte normative.
7. Legea nr.172/2023 pentru modificarea unor acte normative.
8. Legea nr.212/2023 pentru modificarea unor acte normative (ce vizează politica bugetar-fiscală).

**Codul fiscal nr.1163/1997:**1. Se propune modificarea articolului 36 și 52 din Codul fiscal, în vederea revizuirii normei ce vizează efectuarea donațiilor în scopuri filantropice și sponsorizare către casele de copii de tip familial.

 Actualmente, Codul fiscal reglementează dreptul agentului economic la deducerea oricăror donaţii făcute de el pe parcursul perioadei fiscale în scopuri filantropice sau de sponsorizare în favoarea autorităţilor publice şi instituţiilor publice specificate la art.51, a organizaţiilor necomerciale specificate la art.52 alin.(1), precum şi în favoarea caselor de copii de tip familial.  Astfel, având în vederea faptul că casele de copii de tip familial acordă un serviciu social, fără a dispune de personalitate juridică aparte, fiind în gestiunea organizațiilor necomerciale sau instituțiilor de asistență socială care deja sunt prevăzute în articolul respectiv, pentru evitarea dublării normelor se consideră oportun excluderea expresiei sus menționate.Totodată, luând în considerare modificările efectuate în Legea nr.1420/2002 cu privire la filantropie şi sponsorizare, prin care a fost abrogat art.7 „Organizația filantropică” ca entitate separată, se consideră oprtun exluderea literei c) din articolul 52 al Codului fiscal ce vizează atribuirea organizației respective la organizații necomerciale.1. Având în vedere faptul că prin prisma Legii nr.212/2023 cu privire la modificarea unor acte normative (ce vizează politica bugetar-fiscală) a fost introdus un nou regim fiscal aplicat veniturilor obținute de către agenții economici ce desfășoară activități în domeniul comercializării deșeurilor de metale feroase și neferoase (capitolul 73 din Codul fiscal), se pune necesitatea asigurării aplicabilității acestuia prin prisma articolelor 801, 84 și 87 din Codul fiscal ce reglementează termenele, modul și forma achitării impozitului pe venit.
2. Se propune ajustarea articolului 88 din Codul fiscal care reglementează reținerea impozitului pe venit la sursa de plată din salariu și/sau alte plăți efectuate în folosul salariatului (persoanei fizice) în vederea utilizării noțiunii de „angajator”, prin analogie și aferent „beneficiarilor de lucrări” și „unității în învățământ dual”. Modificarea respectivă vine cu scopul de a preciza modul de plată a obligațiilor fiscale de către persoanele fizice care exercită activități necalificate cu caracter ocazional (zilieri) și studenților stagiari/elevilor în învățământul dual.
3. Se propune agustarea obiectului impunerii cu taxa pentru dispozitivele publicitare (articolul 291 alineatul (1) litera q) din Codul fiscal) în vederea racordării prevederilor acestiua la cele introduse prin prisma Legii nr.212/2023 cu privire la modificarea unor acte normative (ce vizează politica bugetar-fiscală). Astfel, începând cu 01.01.2024, obiect al impunerii cu taxa pentru dispozitivele publicitare va constitui suprafaţa feţei (feţelor) dispozitivului publicitar pentru promovarea propriilor produse și servicii, inclusiv a mărcii comerciale.

Ajustare*a* **Codului contravențional al Republicii Moldova nr.218/2008**urmărește aducerea în concordanță a acestuia la noțiunile Codului vamal nr.95/2021. Suplimentar, propunerea de completare a art.403 este înaintată în contextul elaborării proiectului de hotărîre a Guvernului cu privire la modificarea Hotărîrii Guvernului nr.294/1998 cu privire la executarea Decretului Președintelui Republicii Moldova nr. 406-II/1997 (număr unic 735/MF/2023) care are drept scop introducerea *Chitanței de încasare a amenzii la locul constatării contravenției* în listaformularelor de documente primare cu regim special ale Serviciului Vamal. Astfel, propunerea are drept scop reglementarea împuternicirilor funcționarilor vamali cu dreptul de a examina cauze contravenționale în cazul în care contravenientul este de acord cu aplicarea procedurilor prevăzute de art.447 și 4511 din Codul contravențional.**Codul vamal nr.95/2021:**1. În vederea asigurării armonizării aprofundate a Codului Vamal nr.95/2021 se propun următoarele modificări:
2. Pe tot parcursul textului, sintagma ”datoriei vamale, majorărilor de întârziere (penalităţilor) şi sancţiunilor materiale” se substituie cu sintagma ”datoriei vamale, majorărilor de întîrziere (penalităților), amenzilor și a contravalorii mărfurilor” la timpul, declinarea și forma gramaticală corespunzătoare. Modificarea este necesară în vederea asigurării aplicabilității procedurilor din Codul vamal aferent încasării silite și stingerii datoriei vamale, majorărilor de întârziere (penalităților), amenzilor și a contravalorii mărfurilor.
3. Se propune modificarea art.5 pct.69) în vederea excluderii interpretării eronate aferent aplicării noțiuni de trimitere poștală internațională doar în raport cu furnizorii serviciilor poștale.
4. Modificarea de la art.6 alin.(1) urmărește racordarea prevederilor la art.6 alin.(1) și (2) din Regulamentul 952/2013 având drept scop reglementarea schimburilor de informații, precum declarațiile, cererile sau deciziile vamale.
5. Modificarea articolului 12 urmărește ajustarea condițiilor de desfășurare a activității vamale de către reprezentantul vamal, după cum urmează:
* se ajustează redacția lit.f) în vederea revizuirii condițiilor de acordare a licenței pentru activitatea de broker vamal.
* excluderea cuvântul ”gratuit” din alineatul (10) asigură aducerea în concordanță cu prevederile Legii nr.160/2011 cu privire la reglementarea activității de întreprinzător, în care este stabilită taxă pentru licența de broker vamal de către ASP.
1. Ajustarea art.13 alin.(3) are drept scop racordarea prevederilor din alineatul respectiv cu prevederile din alin.(4).
2. Modificarea art.15 este necesară pentru ca condițiile pentru emiterea unei decizii solicitată de către o singură persoană sunt similare cu condițiile pentru emiterea unei decizii solicitată de către mai multe persoane.
3. Completarea art.16 lit.c) urmărește asigurarea ca cererile depuse să fie semnate și motivate, fapt prevăzut și în art.75 din Codul administrativ.
4. Excluderea art.21 are drept scop racordarea prevederilor aferente deciziilor vamale la prevederile Regulamentului nr.952/2013.
5. Ajustarea și completarea art.22 urmărește aducerea clarității în raport cu procedura de asigurare a modalității de comunicare a deciziei vamale, în cazul în care solicitantul la completarea cererii nu optează pentru nici o modalitatea de comunicare a acesteia. Precum și reglementează moment considerat drept comunicare a deciziei în cazul aducerii la cunoștință a deciziei prin intermediul sistemelor informaționale.
6. Ajustarea art.23 alin.(3) asigură racordarea prevederilor la dispozițiile Regulamentului nr.952/2013 și excluderea interpretărilor duale aferente subdiviziunilor Serviciului Vamal responsabile să ia revoce, anuleze sau să modifice o decizie vamală.
7. Modificările denumirii articolelor 24-28 asigură racordarea prevederilor aferente deciziilor emise de Serviciul Vamal la prevederile art.27 și art.28 din Regulamentul nr.952/2013.
8. Completarea articolului 37 este necesară în vederea reglementării suplimentare a competențelor Serviciului Vamal de aplicare a simplificărilor și facilităților acordate titularilor autorizației de operator economic autorizat prevăzute de art. 37 din Codul vamal.
9. La moment acest temei nu este indicat în Codul vamal 95/2021. Este necesar întemeierea unui Proiect de ordin care aprobă normele de aplicare a simplificărilor și beneficiilor AEO.
10. Articolul 48 alin. (1) urmărește asigurarea racordării prevederilor la art. 52 alin. (1) din Regulamentul nr. 952/2013, alin. (2) se completează întru reglementarea încasării de către Serviciul Vamal a plăților sau recuperării costurilor pentru prestarea de servicii speciale.
11. Modificarea art.53 urmărește eliminarea neclarităților aferente aplicării TARIM potrivit Legii nr.172/2014.
12. Modificarea art.54 alin.(1) – (3) are drept scop concretizarea normelor în baza cărora Serviciul Vamal va asigura aplicarea măsurilor tarifare și netarifare.
13. Modificarea art.58 alin. (3) urmărește împuternicirea Serviciului Vamal cu competențe de verificare la import a certificatului de origine nepreferențial.
14. Modificarea art. 69 alin. (2) și (3) reglementează procedura de eliberare a statutului de exportator aprobat în baza prevederilor Acordurilor de comerț liber, conform procedurii și condițiilor aprobate de Serviciul Vamal.
15. Modificarea art. 96 alin (6) este necesară în vederea racordării normei la prevederile cadrului legal al UE nr. 952/2013.
16. La articolul 105 alineatul (1) litera b), cuvântul ”mărfurile” se substituie cu textul ”tipurile de mărfuri”, iar textul ”art.39 alin.(2) pct.3)” se substituie cu textul ”art.39 alin. (2) punctul 1) și 3)” deoarece tipul încălcărilor grave prevăzute la art.39 se referă la obiectul fraudelor pe scară largă;
17. La titlul III, denumirea Capitolul III va avea următorul cuprins:

**„**DETERMINAREA CUANTUMULUI DREPTURILOR DE IMPORT ȘI DE EXPORT, A MAJORĂRILOR DE ÎNTÂRZIERE (PENALITĂȚILOR). PLATA, RAMBURSAREA ȘI REMITEREA CUANTUMULUI DREPTURILOR DE IMPORT ȘI DE EXPORT, A MAJORĂRILOR DE ÎNTÂRZIERE (PENALITĂŢILOR), A AMENZILOR, A CONTRAVALORII. RESTITUIREA SUMELOR PLĂTITE ÎN PLUS ”;**Notă:** Este necesar de stabilit exact noțiunile utilizate pe tot Codul cu privire la datoria vamală, de la capitol la capitol, luând în calcul prevederile Art.5 pct.9) din Cod datorie vamală – obligație a unei persoane de a plăti cuantumul drepturilor de import sau de export în conformitate cu legislația vamală și fiscală. În cazul dat nu este acoperită legislativ manipulările SV cu alte plăți diferite de datoria vamală, cum ar fi penalitatea, amenda sau contravaloarea. Astfel, din considerentul că Serviciul Vamal asigură evidență, restituirea și stingerea a cuantumului drepturilor de import sau export, majorărilor de întârziere (penalităților), amenzilor și contravalorilor și pentru a nu crea impedimente în activitatea SV urmează să fie întroduse rectificări la subsecțiunile respective.1. Modificarea art. 109 alin. (6) este necesară pentru a permite încasarea contravalorii mărfurilor în baza unei decizii de regularizare și nu în baza procesului verbal contravențional. În cazul întocmirii deciziilor de regularizare în raport cu anularea contravalorii mărfurilor este necesar de introdus și noțiunea de persoană deoarece în cazul dat aceasta nu are calitatea de debitor.
2. Completarea art. 112 reglementează termenii de înscriere în evidență a sumei amenzii, contravalorii mărfurilor.
3. Modificarea art. 113 și completarea Codului vamal cu articolul 1131 urmărește aducerea în concordanță a prevederilor cu art. 112 din Regulamentul 952/2013.
4. Modificarea art. 117 urmărește asigurarea aplicării normelor aferente plății datoriei vamale și în privința majorării de întârziere (penalităților), amenzilor și a contravalorii mărfurilor.
5. Ajustarea art.118 va permite formarea instrumentelor legale cu ajutorul cărora organul vamal va fi în imposibilitate de a suspenda dreptul de a face formalități vamale precum și asigurarea suspendării conturilor bancare a debitorului, sporind astfel eficacitatea măsurilor de încasare silită.
6. Modificarea art.119 asigură racordarea prevederilor aferente procedurii de rambursare și remitere la art. 116 din Regulamentul 952/2013.
7. Ajustarea art. 1191 are drept scop asigurarea clarității în raport cu procedura de restituire a plăților făcute în plus aferent formalităților vamale.
8. Modificarea art.136 asigură racordarea prevederilor la art.113 din Cod vamal.
9. Abrogarea art. 137 urmărește eliminarea normelor caduce din actul normativ.
10. Modificarea art. 161 urmărește atribuirea competențelor aparatului central al Serviciului Vamal de a stabili locurile de plasare în regim vamal al mărfurilor.
11. Completarea art. 164 și 177 urmărește reglementarea competențelor Serviciului Vamal în elaborarea și aprobarea procedurii de utilizare a declarației vamale simplificate și a declarației simplificate sub forma unei înscrieri în evidențele declarantului.
12. Ajustarea art. 180 asigură competența exclusivă a aparatului central al Serviciului Vamal de a decide asupra autorizării vămuirii centralizate.
13. Completarea art. 188 și art. 191 este necesară în scopul stabilirii competențelor Serviciului Vamal de a stabili procedura de distrugere și abandon a mărfurilor în favoarea statului.
14. Modificarea art. 194 este necesară în vedere racordării prevederilor respective la legislația UE Regulamentul nr.952/2013.
15. Modificarea art. 195 alin.(1) este necesară în vederea concretizării drepturilor de import care urmează a fi achitate (taxa vamală) în cazul reimportului mărfurilor și plasarea acestora în liberă circulație după reexportul acestora urmare a regimului de perfecționare activă.
16. Ajustarea Titlului VI asigură racordarea la cadrul legal al UE, Regulamentul nr. 1186/2009.
17. Modificarea art. 220 asigură administrarea eficientă a drepturilor de import în vederea sporirii încasărilor la bugetul public național, prin definitivarea concretă a aspectului caracterului ocazional.
18. Modificarea art.221 urmărește asigurarea racordării prevederilor la art. 26 din Regulamentul 1186/2009, astfel trimiterile bunurilor de la o persoană fizică dintr-o țară terță unei alte persoane fizice vor fi scutite de drepturi de import în cazul în care valoarea acestor trimiteri nu va depăși cuantumul de 45 EUR.
19. Modificarea art.267 asigură racordarea acestuia la art.102 din Regulamentul UE nr. 1186/2009.
20. Ajustarea art. 302 este necesară în vederea asigurării descrierii corecte a denumirii autorizației pentru exploatarea spațiilor de depozitare pentru antrepozitarea vamală a mărfurilor.
21. Modificarea art. 315 alin. (2) este necesară în vederea asigurării clarității normei în raport cu mărfurile străine utilizate sau consumate pe teritoriul zonei libere.
22. Completarea art. 318 urmărește reglementarea condițiilor de desfășurare a regimului vamal de admitere temporară pentru mijlocele de transport rutiere introduse de persoanele fizice în scop privat.
23. Modificarea art. 319 are drept scop racordarea acestuia la prevederile art. 251 alin. (2) din Regulamentul nr. 952/2013.
24. Modificarea art. 3251 este necesară în vederea racordării denumirii autorizațiilor de perfecționare cu descrierea acestora în Regulamentul UE nr. 2446.
25. Modificarea art. 341 urmărește împuternicirea Serviciului Vamal cu dreptul de a aproba procedura de management al riscurilor.
26. Modificarea art. 343 urmărește racordarea acestuia la prevederile reglementărilor Regulamentul nr.952/2013.
27. Modificarea art. 344 urmărește racordarea noțiunii zonei de control vamal la prevederile cadrului legal a UE: Regulamentul nr. 952/2013, ce ține de locurile desemnate sau aprobate.
28. Modificarea art. 352 are drept scop asigurarea comunicării persoanelor a actelor emise în cadrul controlului ulterior precum și ajustarea termenului de depunere a dezacordului.
29. Modificarea art. 353 are drept scop reglementarea dreptului de sistare a controlului ulterior din oficiu, în cazuri temeinic justificate.
30. Modificarea art. 354 are drept scop asigurarea neaplicării prevederilor codului administrativ în partea ce ține de procedura de inițiere și termenul efectuării reverificării declarațiilor vamale.
31. Modificarea art. 355 se efectuează în scop redacțional.
32. Completarea art. 356 alin. (1) are drept scop reglementarea dreptului subdiviziunilor Serviciului Vamal care efectuează controlul ulterior indiferent de locul apariției datoriei vamale și modificarea alin. (2) este condiționată de abrogarea art. (21) din Cod.
33. Modificarea art. 359 are drept scop ajustarea acestuia la prevederile Legii nr. 36/2016 ”*cu privire la serviciile poștale”* precum și cu Legea nr. 282/2004 privind regimul metalelor prețioase și pietrelor prețioase.
34. Modificarea art. 372 are drept scop racordarea acestuia cu prevederile legislației UE Regulamentul 116/2009 ”*privind exportul bunurilor culturale”*.
35. Modificarea art. 373-374 are drept scop utilizarea acelorași noțiuni/prevederi ca și în Legea nr. 62/2008 ”*privind reglementarea valutară”*.
36. Completarea art. 375 are drept scop ajustarea normei la prevederile legislației UE Regulamentul nr.880/2019 ”*privind introducerea și importul bunurilor culturale”* și Regulamentul nr. 116/2009 ”*privind exportul bunurilor culturale”*
37. Completarea art. 384 cu prevederile alin. (21) are drept scop introducerea răspunderii materiale pentru săvârșirea contravenției vamale pentru depunerea declarației vamale sau dovezii de origine cu date eronate privind originea preferențială a mărfurilor.
38. Introducerea art.3841 are drept scop introducerea reglementării dreptului Serviciului Vamal de a sancționa acele fapte ilicite întreprinse în scopul obținerii unei informații tarifare obligatorii.
39. Modificarea art. 427 are drept scop racordarea normei la termenul de valabilitate a autorizațiilor eliberate de către Serviciul Vamal care nu au termen de valabilitate, care va introduce o claritate în raport cu autorizațiile care urmează a fi reevaluate.

Suplimentar, reieșind din considerentul că pentru agenții economici din UE a fost acordată o perioadă de tranziție de 3 ani (01.05.2016-01.05.2019) de la aplicarea regulilor noi de autorizare a regimurilor speciale, se consideră oportun ca pentru agenții economici din Republica Moldova de a acordata o perioadă de jumătate de an pentru desfășurarea activității în regim vamal de perfecționare activă, inclusiv Autorizarea regimului vamal, conform reglementărilor valabile la data intrării în vigoare a Codului vamal nr. 95/2021. Totodată, această perioadă de tranziție va oferi posibilitatea mediului de afaceri să identifice soluții în vederea prezentării garanțiilor în cadrul regimului vamal menționat. *Ajustarea* ***Legii nr.356/2022 cu privire la modificarea unor acte normative*** urmărește prelungirea termenului de intrare în vigoare a prevederilor ce vizează aplicare măsurilor de sancționare în cazurile prezentării tardive a informațiilor, a dosarului privind prețurile de transfer sau de neprezentare a acestora pînă la 1 ianuarie 2027. Modificarea este necesară în vederea acordării unui timp suficient agenților economici de conformare la regulile privind prețurile de transfer.***Legea nr.212/2023 cu privire la modificarea unor acte normative (ce vizează politica bugetar-fiscală)***1. Se propune revizuirea punctului 3) din Articolul II al Legii prin care se ajustează articlol 19 litera a) din Codul fiscal, în vederea aducerii clarității în partea ce vizează necalificarea anumitor plăți drept facilități impozabili. Astfel, nu se vor considera facilitățile impozabile de angajator plățile menționate la art.24 alin.(19), (194) și alin.(24) din Codul fiscal (cheltuielile pentru transport și hrana organizată pentru salariați, zilieri și studenții stagiari și/sau elevii în cadrul învățământului dual) în limita plafonului stabilit la Hotărârea Guvernului nr.693/2018, precum și plățile menționate la art.24 alin.(193) și alin.(20) în limita plafonului prevăzut de Codul fiscal.
2. Prin prisma Legii nr.212/2023 s-a propus reglementarea listei de cheltuieli personale, care vor fi permise la deducere de către persoanele fizice la determinarea impozitului pe venit (articolul 352 din Codul fiscal). Astfel, se pune necesitatea revizuirii normei respective în scopul precizării faptului că vor fi premise la deducere numai dobânzile achitate de către persoanele fizice, pe parcursul perioadei fiscale în gestiune, aferente procurării primei locuinţe în baza contractului de credit.
3. Se propune ajustarea punctului 20 din Articolul II al Legii menționate, prin care se stabilește obligația Ministerului Finanţelor sau dealerii primari de a reţine un impozit în mărime de 6% din veniturile sub formă de dobânzi de la valorile mobiliare de stat obţinute de către persoanele fizice, în vederea precizării faptului că, cota impozitului pe venit în mărimea de 6% va fi aplicată numai în raport cu presoanele fizice care sunt rezidente al Republicii Moldova.
4. Ajustarea prevederilor art.290, 291, 295 și a anexei la titlul VII din Codul fiscal în partea ce vizează subiectul, obiectul și baza impozabilă a taxei pentru amplasarea publicității urmărește racordarea reglementărilor în vederea asigurării unui caracter univoc a acestora.
5. Ajustarea articlolului XVI alineatul (2) al Legii nr.212/2023, în vederea reglementării dreptului de comercializare, în termen de 24 luni, a produselor din tutun și celor conexe, în cazul în care acestea *au fost importate sau produse* până la data intrării în vigoare a Legii nominalizate.
 |
| **5. Fundamentarea economico-financiară** |
| Modificările efectuate sunt axate în special pe proceduri și administrări vamale, care nu implică costuri bugetare. La fel, au fost incluse o serie de scutiri în vederea transpunerii legislației UE care sunt aplicate unor anumite categorii de subiecți (persoane cu handicap, dezastre) costul cărora la această etapă nu poate fi identificat, întrucât acestea sunt legate de natura subiectului (o asemenea informație nu este disponibilă). La fel acestea nu presupun un impact major. |
| **6. Modul de încorporare a actului în cadrul normativ în vigoare** |
| Prezentul proiect este elaborat în conformitate cu legislația în vigoare. Întru implementarea definitivă a unor propuneri enunțate supra va fi ajustat/elaborat cadrul normativ secundar. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului este plasat pe pagina oficială a Ministerului Finanțelor, la compartimentul Transparența decizională/Consultări publice și va fi asigurată avizarea acestuia de către instituțiile interesate. În conformitate cu prevederile Regulamentului Guvernului, aprobat prin Hotărârea Guvernului nr.610/2018, prezentul proiect urmează a fi avizat de Ministerul Justiției, Ministerul Economiei, [Ministerul Infrastructurii şi Dezvoltării Regionale](https://midr.gov.md/), Ministerul Agriculturii și Industriei Alimentare, Ministerul Apărării, Ministerul Afacerilor Interne, Ministerul Educaţiei și Cercetării, Ministerul Culturii, Ministerul Sănătății, Ministerul Muncii și Protecției Sociale, Ministerul Mediului, Centrul Național Anticorupție, Ministerul Afacerilor Externe și Integrării Europene, Banca Națională a Moldovei și cu alte părți interesate. |
| **8. Constatările expertizei anticorupţie** |
| Informaţia privind rezultatele expertizei anticorupţie va fi inclusă în sinteza obiecţiilor şi propunerilor/recomandărilor la proiect de lege. |
| **9. Constatările expertizei de compatibilitate** |
| Informaţia privind rezultatele expertizei de compatibilitate va fi inclusă în sinteza obiecţiilor şi propunerilor/recomandărilor la proiect de lege. |
| **10. Constatările expertizei juridice** |
| Informaţia privind rezultatele expertizei juridice va fi inclusă în sinteza obiecţiilor şi propunerilor/recomandărilor la proiect de lege. |

|  |  |  |
| --- | --- | --- |
| **MINISTRU**  |  | **Petru ROTARU** |